Paterna reforça el dispositiu de recollida de contenidors de residus i reciclatge per als Reis
03/01/2020

# Paterna reforça el dispositiu de recollida de contenidors de residus i reciclatge per als Reis

[![Paterna reforça el dispositiu de recollida de contenidors de residus i reciclatge per als Reis](/images/noticias/2020/01/limpieza-cabalgata-gr.jpg)](/images/noticias/2020/01/limpieza-cabalgata-gr.jpg)

03.01.2020

L'Ajuntament també intensificarà el servei de neteja viària de les diferents zones per on discorrerà la cavalcada per a retirar les restes generades per ella immediatament després

L'Ajuntament de Paterna reforçarà des d'aquest divendres i fins al pròxim 8 de gener el servei de recollida de tots els contenidors de residus i de reciclatge de la ciutat per a fer front a l'augment de fem i d'embalatges que es generen amb motiu del dia de Reis.  
  
Així ho ha anunciat hui l'Alcalde de Paterna, Juan Antonio Sagredo al costat de la regidora de Serveis, Mercedes Navarro després de revisar in situ l'operatiu especial que s'ha dissenyat per a augmentar la freqüència de buidatge i retirada de residus, tant sòlids urbans com de paper i cartó, vidre i envasos lleugers.  
  
Tal com ha explicat el primer edil, “l'objectiu és tindre sempre preparats tots els contenidors per a evitar desbordaments ja que contenidors com el groc i blau, durant aquestes dates, arriben a duplicar els seus quilos”.  
  
Per part seua, la regidora Mercedes Navarro ha explicat que aquesta intensificació del servei de recollida de contenidors anirà acompanyada d'una campanya de conscienciació ciutadana sobre bons hàbits per a mantindre la ciutat més neta i pautes per a realitzar un el depòsit progressiu i organitzat de restes en dates assenyalades com el pròxim 6 de gener.  
  
En aquest sentit, entre les recomanacions llançades a la ciutadania figuren algunes com no deixar caixes de cartó sense desmuntar al peu del contenidor ni depositar-les dins sense haver-les desarmat o esclafat abans i doblegar o tallar bé els papers i cartons per a facilitar la seua introducció en el contenidor, perquè ocupen menys espai i afavorir un depòsit ordenat del material en aquest.  
  
Finalment, tant l'Alcalde Juan Antonio Sagredo com la regidora Mercedes Navarro han recordat, que a més de tots els punts de recollida de residus existents en el municipi, els paterners també disposen d'un Ecoparc, públic i gratuït, al carrer Algepser al parc empresarial Tàctica.